Rīgas dome

Rīgas dome ir Rīgas pilsētas pašpārvaldes augstākā iestāde. Sastāv no 60 deputātiem, ko ievēl reizi četros gados pašvaldību vēlēšanās. Kopš 2003. gada tā darbojas atjaunotajā Rātsnama ēkā Rātslaukumā 1, Vecrīgā. Pašreizējais Rīgas domes priekšsēdētājs ir Viesturs Kleinbergs (Progresīvie).

 Vēsture 
Rīgas pašpārvaldi agrāk veica Rīgas rāte (1225—1878), Rīgas pilsētas dome (1878—1917), Rīgas strādnieku deputātu padome (1919), Rīgas pilsētas dome (1919—1940), Rīgas pilsētas pagaidu izpildkomiteja (1941), Rīgas pilsētas darbaļaužu deputātu padome, Rīgas pilsētas Tautas deputātu padome (1944—1992).

 Struktūra 
Domes darbību nodrošina Domes priekšsēdētājs, Domes priekšsēdētāja vietnieki, Rīgas pilsētas izpilddirektors un viņa vietnieks, kā arī Pašvaldības administrācijas darbinieki. Rīgas domes priekšsēdētājam šajā sasaukumā ir četri vietnieki.

 Komitejas 
 finanšu un administrācijas lietu komiteja,
 sociālo jautājumu komiteja,
 pilsētas attīstības komiteja,
 mājokļu un vides komiteja,
 pilsētas īpašuma komiteja,
 izglītības, kultūras un sporta komiteja,
 satiksmes un transporta lietu komiteja,
 drošības, kārtības un korupcijas novēršanas jautājumu komiteja.Rīgas domes koalīcija nodrošinājusi pārsvaru visās komitejās Diena, LETA 2017. gada 23. jūnijā

 Centrālā administrācija 
Pašvaldības administrācija sastāv no Pašvaldības centrālās administrācijas, Pašvaldības kompetencē esošo nozaru vadošajām iestādēm un Domes departamentiem pakļautām Pašvaldības iestādēm, Pašvaldības aģentūrām, kā arī Pašvaldības administrācijas institūcijām ar īpašu statusu. Pašvaldības administrācija ir organizēta vienotā hierarhiskā sistēmā.

Rīgas pilsētas izpilddirektors nodrošina normatīvo aktu, kā arī citu Domes lēmumu, Domes priekšsēdētāja rīkojumu izpildi pakļautībā esošajās Pašvaldības iestādēs, Centrālās administrācijas struktūrvienībās.

 Frakcijas 

 Termiņa sākumā 

Frakcijas pēc ievēlēšanas, termiņa sākumā.

 Frakcija/Deputātu bloks Frakcijas priekšsēdētājs Mandātu skaits Latvija pirmajā vietā Edvards Šlesers 13 Progresīvie Justīne Panteļējeva 11 Nacionālā apvienība Einārs Cilinskis 10 Jaunā Vienotība Linda Ozola 9 Suverēnā vara/Apvienība Jaunlatvieši Jūlija Stepaņenko 8 Stabilitātei! Aleksejs Rosļikovs 5 Apvienotais saraksts Māris Sprindžuks 4

 Pašlaik 

Kopš 2025. gada 27. jūnija Rīgas domē darbojas septiņas deputātu frakcijas un no 2026. gada 16. februāra — divi neatkarīgaie deputātihttps://www.delfi.lv/193/politics/120083546/briedis-pamet-stabilitatei-rigas-domes-frakcijuhttps://www.apollo.lv/8417121/ukrainas-jautajuma-del-stabilitatei-rigas-domes-frakciju-pamet-petrovs. Minimālais deputātu skaits frakcijā ir trīs.

 Frakcija/Deputātu bloks Frakcijas priekšsēdētājs Mandātu skaits Latvija pirmajā vietā Edvards Šlesers 13 Progresīvie Justīne Panteļējeva 11 Nacionālā apvienība Einārs Cilinskis 10 Jaunā Vienotība Linda Ozola 9 Suverēnā vara/Apvienība Jaunlatvieši Jūlija Stepaņenko 8 Apvienotais saraksts Māris Sprindžuks 4 Stabilitātei! Aleksejs Rosļikovs 3 Pie frakcijām nepiederoši deputāti Mairis Briedis (bez partijas) Valērijs Petrovs (bez partijas) 2

 Priekšsēdētāji 

 Andris Teikmanis (1990—1994);
 Māris Purgailis (1994—1997);
 Andris Bērziņš (1997—2000);
 Andris Ārgalis (2000—2001);
 Gundars Bojārs (2001—2005);
 Aivars Aksenoks (2005—2007);
 Jānis Birks (2007—2009);
 Nils Ušakovs (2009—2019);
 Dainis Turlais (2019);
 Oļegs Burovs (2019—2020);
 Pagaidu administrācija: Edvīns Balševics, Artis Lapiņš, Aleksejs Remesovs (2020);
 Mārtiņš Staķis (2020—2023);
 Vilnis Ķirsis (2023—2025);
 Viesturs Kleinbergs (2025—pašlaik)

 Atsauces 

 Ārējās saites 

 Rīgas dome pilsētas pašvaldības portālā
 Rātslaukums un Melngalvju nams portālā "Cita Rīga" 


Kategorija:Latvijas pašvaldības